num_pages: 472
description: С трилогията "Усилни години" младият Димитър Талев прави опит да осъществи породилото се в него убеждение, че "требва да напише нещо големо за Македония". Илинденско-Преображенското въстание, озарило с пожарите си детството му, не му дава мира. И заедно с това разбирането, че това събитие трябва да бъде изобразено в по-широко белетристичо платно. Така се ражда епическото романово повествуване - трилогията "Усилни години" - смел опит на младия автор да разкрие подготовката, кулминацията и поражението на въстанието. Затуй и частите са три: "В дрезгавината на утрото" (1928), "Подем" (1929) и "Илинден" (1930). Първата част е издадена от книжарница "Аполон" - София и е посветена на брат му Георги - революционер. Втората и третата са издания на автора.Свидетелство за творческо дръзновение (Талев няма предходници и значителни съперници в илинденската романова проблематика), трилогията е документ за ранната целенасоченост, за обречеността на писателя на една съдбовна тема - революционноосвободителните борби из Македония, за полувековното изстрадване на една идея - свободата на родината.В трилогията съзрява Талевият продуктивен автобиографизъм от възрожденски пит, при който биографията на художника съвпада с националната одисея на родния край, а трагизмът на историческите превратности се изживява като съкровена, неизразима лична болка. "Усилни години" е подготвителен етап, "генерална репетиция" за бъдещия четиритомен илинденски романов летопис.
language: Bulgarian
title: Усилни години
publisher:  Захарий Стоянов